Egy kilencéves kisfiú lehet az angol focicsapat edzõje
Wayne Rooney az angol másodosztályban szereplõ Derby County ideiglenesen kinevezett edzõje nehéz feladat elõtt áll, ugyanis egy kilencéves kisfiú személyében komoly riválist kapott. Toby Hall élete vágya, hogy a labdarúgóklub menedzsere lehessen, és készen áll a feladatra - írta a BBC Sport.
A legendás angol csatár szeretné teljes munkaidõben ellátni ezt a szerepet, de erõs versenyben áll a kilenc éves kisfiúval, aki elsõ interjújában elbûvölte Mel Morris elnököt.

Toby egyáltalán nem jött zavarba, és azt tanácsolta Morrisnak, hogy egy olyan klubnak, amely ebben a szezonban 12 meccsen csak egy gyõzelmet aratott és mindössze öt bajnoki gólt szerzett, javítania kell a támadójátékán.

Nagyon szeretem a futballt" - tette hozzá a fiú magabiztosan. "Szeretek formációkat tervezni, és úgy gondolom, hogy nagyon ügyes vagyok benne."

Toby arra a kérdésre is lelkesen válaszolt, hogyan fog megbírkózni a hosszú ingázással lakóhelye és "leendõ munkahelye" között, valamint hogyan fogja teljesíteni iskolai kötelezettségeit.

A nagyszüleim kevesebb, mint 10 mérföldre élnek Derby stadionjától. És valószínûleg kapnék egy oktatót, aki tanítana, hogy a mérkõzéseken részt vehessek" - magyarázta lelkesen.

De vajon Toby tapasztalatlansága számítana-e abban, hogy önállóan irányítsa a klubot? Vagy az elnök ötfõsre bõvíti a jelenleg négy személybõl álló stábot, így Toby a meglátásaival segítheti majd Wayne Rooneyt, Liam Roseniort, Shay Givent és Justin Walkert?

Mindenesetre a fiúcska lelkes, szenvedélyes hozzáállása jól jöhet a sok fiatal játékost foglalkoztató együttesnél. A Derby Countyra ráfér az erõsítés, a csapat az angol másodosztály legutolsó, 24. helyét foglalja csak el a tabellán.